અમદાવાદ સ્પંદન ટીમના તબીબ વિદ્યાર્થીઓએ અંદાજિત ૨૦૦ જોડી કપડાઓ એકઠા કર્યા હતા. કપડા વિતરણ માટેના કાર્યક્રમના સ્થળની પસંદગી રવિ કોઠારી દ્વારા કરવામાં આવી હતી. કપડા વિતરણ માટે માણેકબાગ પાસેની ઝૂંપડપટ્ટી તથા વાસણા વિસ્તારમાં આવેલ જીવરાજ મહેતા હોસ્પિટલ સામેની ઝૂંપડપટ્ટીનો વિસ્તાર પસંદ કરવામાં આવ્યો હતો. તા. ૨૭ નવેમ્બર ૨૦૧૬ ના રોજ સવારે ૭:૦૦ કલાકે અમદાવાદ સ્પંદન ટીમના સભ્યો એકત્ર કરેલા કપડા લઇને માણેકબાગ પાસેની ઝૂંપડપટ્ટી પહોંચ્યા હતા. ત્યાં સૌ સદસ્યોએ સ્થળ પર જ કપડાનું બેગમાં પેકિંગ કર્યું હતું તેમજ ત્યાંના લોકોને કપડા વિતરણ કરાયું હતું. ત્યાર બાદ વાસણા વિસ્તારમાં આવેલ જીવરાજ મહેતા સામેની ઝૂંપડપટ્ટીના ગરીબ જરૂરિયાતમંદ પરિવારોને કપડા ભેટમાં આવ્યા હતા.